Ջեֆֆ Դանեմ

Ջեֆֆ Դանեմ (), ամերիկացի տիկնիկային փորոքաբան, հայտնի է հումորային իմպրովիզացիայի ժանրում իր աշխատանքով։

Կենսագրություն 
Ջեֆֆ Դանեմը ծնվել է 1962 թվականի ապրիլի 18-ին Տեխաս նահանգի Դալաս քաղաքում։ Ջեֆֆը ընտանիքի միակ զավակն էր․ նա ութ տարեկանից սկսել է զբաղվել փորոքաբանությամբ։

1986 թվականին Ջեֆֆը ավարտել է Ուեյկոյի (Տեխաս) Բեյլոն համալսարանը ()։

1985 թվականին Դանեմը Բրոդվեյ թատրոնում «Շաքարե փոքրիկներ» (), «Մետրո-Գոլդուին-Մայեր» հայտնիների հետ, ինչպիսիք են Միկի Ռունին և Էնն Միլլերը։ Նա մասնակցել է նաև Ուեսթբերիի երաժշտական ​​փառատոնին (), որը անց էր կացվում Լոնգ Այլենդում։ Եվ հենց այդ ժամանակ Ջեֆֆը նկատեց իր ելույթների տարբերությունները տարածաշրջանում, երբ Հոսե տիկնիկի միտումնավոր լատինաամերիկյան կատակները նույն հաջողությունը չունեցան Լոնգ Այլենդում, ինչ-որ Տեխասում։

2003 թվականի հուլիսի 18-ին Ջեֆֆ Դանեմը հայտնվեց Comedy Central ալիքի «Comedy Central Presents» () շոուի մեջ կեսժամանոց ելույթով։ Դա նրա առաջին սոլո կատարումն էր, որը նրան բերեց համաշխարհային ճանաչում։

2012 թվականի հոկտեմբերի 13-ից նա ամուսնացած է Օդրի Մուրդիկի հետ։ 2015 թվականի հոկտեմբերի 11-ին զույգը ունեցել է երկվորյակ տղաներ՝ Ջեյմս Ջեֆֆրին և Ջեք Սթիվեն Դանեմներ։

Կերպարներ և ստեղծագործություն 
Դանեմի տիկնիկային կերպարներից ամենահայտնիները համարվում են

 Ուոլթեր (), գռեհիկ ծերուկի մարիոնետ է, որը նախկինում աշխատել է եռակցող և Վիետնամի պատերազմի վետերան։ Ուոլթերը ընթացիք իրադարձություններին նայում է բացասական և հեգնական հայածքով։
 Գետնանուշ (), յասամանի գույնի տիկնիկ (կեղևը), որոշ չափով պատված է սպիտակ մորթով, կանաչ մազերով և ձախ ոտքին սպորտային կոշիկով։ Ելույթի ժամանակ Գետնանուշը բացատրում է, որ նա ծնվել է Միկրոնեզիա փոքրիկ կղզու վրա, իսկ Դանեմի հետ ծանոթացել է Ֆլորիդայում։ Գետնանուշի արարքները և կատակները չունեն որևէ մոտիվ, ինչպես մնացած տիկնիկներինը, Դանեմը բնութագրում է նրան որպես «չարաճճի երեխա», ով ծաղրում է Ջեֆֆին և Հոսե Հալապենյոյին։ Երբեմն Գետնանուշի հետ ելույթներում, Դանեմը օգտագործում է իր մանրանկարչական տիկնիկին ()։ 
 Բաբբա Ջեյ ( ), սովորական կարմրամաշկ, սիրում է խմել և հանդիսանալ «սպիտակ աղբի» ներկայացուցիչ, ով ապրում է հին թրեյլերում։ Ելույթների ժամանակ երևում է Բաբբա Ջեյի սերը ցածրորակ գարեջրի և ավտոարշավների նկատմամբ, ինչպես նաև նրա ցածր ինտելեկտը։

 Սվիթ Դեդդի Դի (, ), այս կերպարը առաջին անգամ հայտնվել էր Դանեմի «Վեճ ինքդ քեզ հետ» շոուի մեջ։ Դին ներկայանում է, որպես Դանեմի մենեջեր, սակայն ըստ վարքագծի սխեմայի նա սուտենուր է։

 Հոսե Հալապենյո (), հալապենյո պղպեղ սոմբրերո փայտիկի վրա։ Հոսեն խոսում է իսպանական սարսափելի ակցենտով, և որպես կանոն «ելույթ է ունենում» Գետնանուշի զույգում, որը ծաղրում է նրա լատինաամերիկյան կարծրատիպերը։ Չնայած, որ Հոսեն Դանեմի մարիոնետը չէ, բայց նա առաջին տիկնիկն է, որին Դանեմը պատրաստել է սեփական ձեռքերով։
 Մահացած ահաբեկիչ Ահմեդ (), մահացած ահաբեկիչ մահապարտի տիկնիկ։ Ահմեդի օգնությամբ, Դանեմը ներկայացնում է ժամանակակից ահաբեկչության խնդիրները։ Հայտնի է իր «Silence! I kill you!» () զրնգուն արտահայտությամբ, առաջին անգամ հայտնվել է «Խելագարության կայծեր» շոուի մեջ, իսկ հետո «Շատ ամանորյա շոու»-ում, որտեղ նա կատարել է «Jingle-bomb» երգի պարոդիան։
 Մելվին, սուպերհերոս-տղա (), հագնում է սուպերհերոսի կապույտ համազգեստ, երբ նրան հարցնում են իր գերմարդկային կարողությունների մասին, նա ցույց է տալիս իր ռենտգեն տեսողությունը՝ ավելացնելով «Ես սիրում եմ նայել դմբլոներին»։ Այնուամենայնիվ նա կարծես թե ուրիշ կարողություններ չունի՝ երբ Դանեմը հարցնում է՝ որքան երկար նա կարող է թռչել, նա պատասխանում է՝ «այնքան որքան դու ինձ կկարողանաս նետել», իսկ երբ նրան հարցնում են կարող է նա արդյոք կանգնեցնել փամփուշտը, նա պատասխանում է՝ «Այո, մեկ անգամ»։
 Խորհրդական Լարրին (), տիկնիկ գզգզված կարմրաշեկ մազերով, մեծ ուռած աչքերով և մի ձեռքին ծխախոտ։ Ջեֆֆը մի փոքր ցնցում է նրան, որպեսզի ստեղծի նյարդային զգացողություն։ Լարրին միշտ խմած է։
 և ուրիշները

Ելույթներ 
«Comedy Central» ալիքը հոլիվուդյան Image Entertainment ընկերության հետ նկարահանել է Դանեմի մի քանի հատուկ շոուներից հոլովակներ, որոնք արդյունքում հրապարակվել են DVD-ում։

 «Ջեֆֆ Դանեմ․ Վեճ ինքդ քեզ հետ» (), ձայնագրվել է 2006 թվականին Սանտա Անայում (Կալիֆոռնիա)։
 «Ջեֆֆ Դանեմ․ Խելագարության կայծեր» (), ձայնագրվել է 2007 թվականին Warner թատրոնում (Warner Theatre) (Վաշինգտոն)։
 «Ջեֆֆ Դանեմ․ Շատ ամանորյա շոու» (), ձայնագրվել է 2008 թվականին Pabst թատրոնում (Pabst Theater) (Միլուոքի)։ 2008 թվականի նոյեմբերի 16-ին «Comedy Central» ալիքում կայացավ պրեմիերան, և շոուն ունեցավ ալիքի ամբողջ պատմության մեջ ամենահայտնի ռեյտինգը։

Ծանոթագրություններ

Հղումներ 

 Официальный сайт Джеффа Данэма.
 
Ամերիկացի կատակերգուներ
Ամերիկացի դերասաններ
Տղամարդիկ
Դերասաններ
Ամերիկացի կինոդերասաններ
Ամերիկացիներ
Կատակերգուներ
Հեռուստատեսություն
20-րդ դարի ամերիկացիներ
Անձինք
Ամերիկացի հեռուստատեսային դերասաններ
Ապրիլի 16 ծնունդներ
Ամերիկացի տղամարդ կինոդերասաններ
21-րդ դարի ամերիկացիներ
Ամերիկացի արվեստագետներ
1960 ծնունդներ